شەفەق نیوز/مەسعود بارزانی سەرکردەی کورد،
ئمڕوو پەنجشەممە، داوا لە نۆێنەرەیل کورد لە بەغداد و پەرلەمان کوردستان و حکومەتی
کرد هەڵوێست هاوبەشیگ دژوە یاسای قەرزکردن بوەن، ک وە بی دانگدان کورد رەد کریا، ک
بارزانی ئی گامە وخەنجەریگ لە گەل کوردستان دانادەی.
لەی باوەتە، بەیاننامەیگ لە مەسعود بارزانی
سەرۆک پارت دیموکرات کوردستان رەسیە ئاژانس شەفەق نیوز وت: وەداخەو ک یەکجار تر لایەنە
سیاسییەگان وە شیعەو وسوونەیان لە ئەنجومەن نۆێنەران خەنجەریگ دانە پشت گەل کورد،
و بوودجەگە و خوەراک گەل کوردستانی جوور کاریگ ئەرا جەختکردن لەبان هەرێم کوردستان
وەکار هاوردن.
بارزاني وتیش؛ هەرچەن لە فرە جارەگان واژوو
رێککەفتنەگان لەناوبەین حکومەت هەرێم کوردستان و حکومەت فیدڕاڵی واژوو کریا، بەڵکم
جیوەجی نەکریان، و دیاریکرد ک ئیمە نووڕیمن ک ئەو یاسا ک ئەنجومەن نۆێنەران دەری
کرد وەبی نووڕستن وە بنەمایل هاوبەشی ورێککەفتنەگان جوور باوەتیگ سیاسی ئارا جەختکردن
لەبان هەرێم و سزادان گەل کوردستان، ک خوەی کاریگە وەپێچەوانەی بنەمایل هاوبەشی وهەماهەنگی
وهاوسەنگی لەناونی پێکهاتەیل عراق و شیوەیگ لە تەنگەو کردن و دژایەتی.
وتیش: دەرکەفت ک لایەنە پەرلەمانیەگان وەرجەیە
بڕیار دژایەتی هەرێم دانە، و ئاماژە کرد ک ئەوان هەمیشە وەی بۆچوونە رەفتار کەن وەگەرد
دەستور و رێککەفتنەگان و مافەکان وداواکاریەیل گەل کوردستان.
بارزاني وتیش؛ خوەی ئەرزشدار دەنگ نۆێنەرەیل
گەل کوردستانی لە بەغداد کەێد، و هەڵوێست هاوبەشیان شایی رێز و سڵاوە، وداوا لە سەرۆکایەتی
هەرێم کوردستان و پەرلەمان و حکومەت کرد کۆبونەوە وەگەرد لایەنە سیاسییەگان لە هەرێم
لەی باوەتە بکەن وبڕەسنە بڕیار هاوبەشیگ.
بارزانی داوا لە لەو لایەنە کوردەیلە کرد ک
ئاماژە وەپیان دا بڕیاریگ دەربکەن لە ئاست وەرپرسایەتی بوود ئەرا چارەسەرکەردن
گرفتەگان و لەخود وەختەگە مقەیەتی لە کەڕامەت گەل کورد بکەێد و سنووریگ ئەرا ئیجوور
رەفتارەیلیگ دانەێد ک ئامانج سزادان گەل کوردستان کەێد.
